Publication: Magyar Közlöny
Issue: MK-2002-105 (Year: 2002, Number: 105)
Era: 1990-2004
Section: 
Paragraph Index: 721

(5) Palackkötegek: hordozható palackkötegek, amelyekben az egyes palackok egymással gyűjtőcsővel vannak összekötve és szilárdan egymáshoz vannak erősítve. Megjegyzés: Az űrtartalom korlátozására és a különböző tartálytípusok alkalmazására lásd a 2. táblázatot. 2.2.2.2.2 A tartályokat és zárószerkezetüket úgy kell méretezni, kialakítani, gyártani, bevizsgálni és felszerelni, hogy a normális fuvarozási feltételek mellett és normális használatot feltételezve minden fellépő igénybevételt elviseljenek. A nyomásálló tartályok konstrukciójánál minden lényeges tényezőt, mint pl. — a belső nyomást, — a környezeti és az üzemi hőmérsékletet, a fuvarozás alattit is, — a dinamikus igénybevételeket figyelembe kell venni. A külső falnál és a teherviselő részeknél alkalmas szilárdsági számításokat kell végezni a tartályok biztonságának eléréséhez. A nyomószilárdsághoz szükséges legkisebb falvastagságot számítással kell meghatározni, különösen figyelembe véve: — a számítási nyomást, ami nem lehet a próbanyomásnál kisebb; — a számítási hőmérsékletet, elfogadható biztonsági tényező figyelembevételével; — a legnagyobb feszültséget és szükség esetén a feszültség halmozódásokat; — az anyag tulajdonságaival összefüggő egyéb tényezőket. A figyelembe veendő anyagjellemzők a következők: — folyáshatár, — szakítószilárdság, 2002/105/II. szám — a szilárdság időbeli változása — kifáradási tulajdonságok, — rugalmassági modulus (Young féle modulus), — alkalmas tényező a műanyagok nyúlására, — ütőszilárdság, — szakadási nyúlás. 2.2.2.2.3 A tartályokat az illetékes hatóság által hivatalosan elfogadott műszaki előírások szerint kell méretezni és gyártani. Mindazonáltal a következő minimális követelményeket ki kell elégíteni:

Source: https://magyarkozlony.hu/hivatalos-lapok/4d2b0532977a692a7fc9dfcc4376bd7db0d56f71/dokumentumok/b0ab85c18920aa928ee6bddcdaad0ea976b10b6d/letoltes